Σύμφωνα με το έγγραφο (<https://eudoxus.gr/files/Dianomi_Earinou_2021-22.pdf>) του Υπουργείου Παιδείας, **η ΔΙΑΝΟΜΗ** συγγραμμάτων για το εαρινό εξάμηνο θα ξεκίνησε την \*Τετάρτη 16 Μαρτίου 2022\* και θα ολοκληρωθεί την \*Παρασκευή 20 Μαΐου 2022\*.

Οι **ΔΗΛΩΣΕΙΣ ΣΥΓΓΡΑΜΜΑΤΩΝ** των φοιτητών θα ξεκινήσουν την \*Τετάρτη 16 Μαρτίου 2022\* και θα ολοκληρωθούν την \***Παρασκευή 6 Μαΐου 2022**\*.

Σε περίπτωση που μέσω της εφαρμογής γραμματειών έχετε δηλώσει μεταγενέστερη ημερομηνία έναρξης ή προγενέστερη ημερομηνία λήξης δηλώσεων, θα ισχύσει η ημερομηνία που δηλώσατε.

Υπενθυμίζεται ότι οι φοιτητές υποχρεούνται να προβούν σε δήλωση μαθημάτων στο οικείο τμήμα τους και **δικαιούνται να παραλάβουν συγγράμματα μόνο για τα μαθήματα εκείνα τα οποία έχουν συμπεριλάβει κατά το τρέχον εξάμηνο στη δήλωση μαθημάτων τους**.

Επισημαίνεται ότι βάσει της ισχύουσας νομοθεσίας οι φοιτητές που έχουν υπερβεί τα ν+2 έτη σπουδών δεν δικαιούνται δωρεάν διδακτικά συγγράμματα.

Τέλος, σας ενημερώνουμε ότι λόγω δικαστικής εκκρεμότητας, η διαγωνιστική διαδικασία επιλογής εταιρείας ταχυμεταφοράς (<https://eudoxus.gr/Announcements/1341>) δεν θα έχει ολοκληρωθεί μέχρι τη λήξη διανομής συγγραμμάτων για το Εαρινό εξάμηνο 2021-22. Ως εκ τούτου, τα συγγράμματα για τα οποία οι εκδοτικοί οίκοι δεν έχουν ορίσει σημείο διανομής, δεν θα εμφανίζονται διαθέσιμα προς επιλογή από τους φοιτητές καθώς έχουν απενεργοποιηθεί.

Για περαιτέρω διευκρινίσεις ή απορίες μπορείτε πάντα να απευθύνεστε στο Γραφείο Αρωγής Χρηστών του Ευδόξου (<http://eudoxus.gr/OnlineReport.aspx>).